Neðst í fréttinni má lesa um nýjustu vendingar í málinu . Öllu flugi félagsins var aflýst í nótt en seinasta flugferð WOW air var frá Keflavík til Detroit í gær samkvæmt Flight radar . Tilkynning barst frá Svanhvíti Friðriksdóttur , upplýsingafulltrúa flugfélagsins , klukkan þrjú í nótt þar sem sagði að félagið væri á lokametrunum við að klára hlutafjáraukningu við nýjan eigendahóp í félaginu . Allt flug hefði því verið stöðvað þangað til þeir samningar verði kláraðir . Sagði í tilkynningunni að nánari upplýsingar verða gefnar klukkan 9 . Á þriðjudag tilkynnti WOW air að skuldabréfaeigendur félagsins hefðu samþykkt að breyta kröfum sínum í hlutafé . Kröfuhafar höfðu því í raun tekið félagið yfir og Skúli Mogensen , stofnandi WOW air , var því ekki lengur eini eigandi þess . Hann var hins vegar hluthafi eins og aðrir skuldabréfaeigendur og var áfram forstjóri fyrirtækisins . Á sama tíma og tilkynnt var um að skuldabréfaeigendur hefðu samþykkt að breyta kröfum sínum í hlutafé var tilkynnt að flugfélagið leitaði að mögulegum fjárfestum til að koma inn með fimm milljarða króna svo hægt væri að tryggja áframahaldandi rekstur flugfélagsins . Nú er ljóst að það tókst ekki . Farþegar kunna að eiga kröfu á hendur Wow Air Samgöngustofa hefur sent frá sér tilkynningu þar sem fram kemur að allt flug Wow Air falli niður , félagið sé nú hætt starfsemi . Er farþegum er bent á að kanna möguleika á flugi hjá öðrum flugfélögum . „ Samkvæmt viðbragðsáætlun munu flugmálayfirvöld kanna vilja annarra flugfélaga til að aðstoða farþega með svokölluðum björgunarfargjöldum í samræmi við yfirlýsingu Alþjóðasamtaka flugfélaga , IATA . Upplýsingum um það verður komið á framfæri við farþega jafnóðum og þær liggja fyrir . Jafnframt verður samkvæmt viðbragðsáætlun lagt mat á getu annarra flugfélaga til að mæta aukinni eftirspurn . “ Í tilkynningunni er áréttað að farþegar sem keyptu flugmiða með kreditkorti ættu að hafa samband við útgefanda kortsins til að kanna möguleika á að fá flugmiðann endurgreiddan . „ Farþegar sem keyptu ferðina af evrópskum ferðaskipuleggjanda sem seldi flugmiðann sem hluta af svokallaðri alferð ( þ.e. samsettri ferð þar sem flug er selt ásamt gistingu eða öðrum þjónustuþáttum ) eiga rétt á heimflutningi á grundvelli samevrópskra reglna um alferðir . Farþegum er bent á að hafa samband við þann ferðaskipuleggjanda sem þeir keyptu ferð sína af , “ segir í tilkynningunni sem Þórhildur Elínardóttir samskiptastjóri skrifar undir . Þá segir að endingu að farþegar kunni að eiga kröfu á hendur Wow Air , þá á grundvelli reglugerðar um réttindi flugfarþega . Þegar um gjaldþrot er að ræða þarf að lýsa slíkum kröfum í þrotabú flugrekandans . Skjáskot af vef WOW air þar sem tilkynnt var um að félagið hefði hætt starfsemi . Vinnumálastofnun ekki enn borist tilkynning Unnur Sverrisdóttir , forstjóri Vinnumálastofnunnar , segir að stofnuninni hafi ekki enn borist tilkynning frá flugfélaginu vegna stöðunnar sem upp sé komin . Viðbragðsteymi Vinnumálastofnunar komi saman til fundar núna klukkan 9 til að kortleggja hvaða áhrif stöðvun á starfsemi WOW hefur á stofnunina . WOW air var stofnað árið 2011 og fór í jómfrúarflug sitt í maí 2012 . Athugið .